പാക്കിസ്ഥാനെ ഉപയോഗിച്ച് ചൈന ഇന്ത്യയ്ക്കെതിരെ നീങ്ങുമെന്ന് അമേരിക്കയ്ക്കും സംശയം വാക്കുകളില് താലിബാന് നടത്തുന്നത് ഇന്ത്യന് സ്തുതിയും അഫ്ഗാനില് ഇനി എല്ലാം നിയന്ത്രിക്കുക പരമോന്നത നേതാവ് പുതിയ സര്ക്കാര് ഉടന് അമേരിക്കന് ആയുധവുമായി ആഘോഷം തുടര്ന്ന് താലിബാന് കാബൂള്: താലിബാന് ഇനി അഫ്ഗാനിലെ ഭരണത്തിന്. ഇറാനിലെ ഭരണനേതൃത്വത്തിന്റെ മാതൃകയില് ഇന്നോ നാളെയോ പുതിയ സര്ക്കാര് പ്രഖ്യാപിക്കും. സംഘടനയുടെ മേധാവി മുല്ലാ ഹിബത്തുല്ല അഖുന്സാദയാവും അഫ്ഗാനിസ്ഥാന്റെ പരമോന്നത അധികാരകേന്ദ്രം. ഇന്ത്യ, യുഎസ്, യൂറോപ്യന് യൂണിയന് എന്നിവയുമായി നല്ല ബന്ധമാണു താലിബാന് ആഗ്രഹിക്കുന്നതെന്നും അവര് അറിയിച്ചിട്ടുണ്ട്. സര്ക്കാര് രൂപീകരണം സംബന്ധിച്ച എല്ലാ കൂടിയാലോചനകളും മന്ത്രിസഭാ ചര്ച്ചകളും പൂര്ത്തിയായെന്നാണ് സൂചന. ഇറാനില് പ്രസിഡന്റിനും മുകളിലാണു പരമോന്നത നേതാവിന്റെ പദവി. സൈന്യത്തിന്റെയും ജുഡീഷ്യറിയുടെയും സര്ക്കാരിന്റെയും തലവന്മാരെ നിയമിക്കുന്നത് പരമോന്നത നേതാവാകും. രാഷ്ട്രീയ, മത, സൈനിക വിഷയങ്ങളിലും ഇദ്ദേഹം തീരുമാനം എടുക്കും. അഫ്ഗാന് പ്രസിഡന്റും മന്ത്രിസഭയും അദ്ദേഹത്തിനു കീഴിലായിരിക്കും. സ്ത്രീകളും വിവിധ ഗോത്രവിഭാഗങ്ങളുടെ പ്രതിനിധികളും പുതിയ സര്ക്കാരിലുണ്ടാകും. അമേരിക്കയുടെയും മറ്റു രാജ്യങ്ങളുടെയും സൈനികര് രാജ്യം വിട്ടതോടെ അഫ്ഗാനിസ്ഥാന്റെ വിവിധ ഭാഗങ്ങളില് താലിബാന്റെ ആഘോഷം തുടരുകയാണ്. കഴിഞ്ഞ ദിവസം തെക്കന് അഫ്ഗാന് നഗരമായ കാണ്ടഹാറില് നടന്ന വിജയാഘോഷങ്ങളില് താലിബാന് പിടിച്ചെടുത്ത അമേരിക്കന് നിര്മ്മിത ഡസന് കണക്കിന് കവചിത വാഹനങ്ങളും ആയുധങ്ങളും പ്രദര്ശിപ്പിച്ചു. ആഘോഷങ്ങളുടെ നിരവധി വിഡിയോകള് വൈറലാണ്. താലിബാന് എല്ലാ പിന്തുണയും ചൈന നല്കുന്നുണ്ട്. യുഎസ് സേനാത്താവളമായിരുന്ന അഫ്ഗാനിലെ ബഗ്രാം വ്യോമത്താവളം ചൈന ഏറ്റെടുക്കാന് സാധ്യതയുണ്ടെന്ന് റിപ്പോര്ട്ടുണ്ട്. യുഎന്നിലെ യുഎസിന്റെ മുന് പ്രതിനിധി നിക്കി ഹേലിയാണ് ഇക്കാര്യം അറിയിച്ചത്. പാക്കിസ്ഥാനെ ഉപയോഗിച്ച് ചൈന ഇന്ത്യയ്ക്കെതിരെ നീങ്ങുമെന്നും ട്രംപ് സര്ക്കാരിന്റെ ഭാഗമായിരുന്ന അവര് പറഞ്ഞു. ഇത് ഇന്ത്യന് സംശങ്ങള്ക്ക് ബലമേകുന്നതാണ്. യുഎസ് സേനാ പിന്മാറ്റത്തോടെ അടച്ചിട്ട കാബൂള് വിമാനത്താവളം 48 മണിക്കൂറിനകം തുറക്കും. ആഭ്യന്തര വിമാനസര്വീസുകള് നാളെ ആരംഭിക്കുമെന്നു അല് ജസീറ റിപ്പോര്ട്ട് ചെയ്തു. അഫ്ഗാനില് ഭക്ഷ്യ ശേഖരം തീരുന്നു അഫ്ഗാനിസ്താനില് പാവപ്പെട്ടവര്ക്ക് നല്കാനുള്ള ഭക്ഷണത്തിന്റെ ശേഖരം ഈമാസം അവസാനത്തോടെ തീരുമെന്ന് ആശങ്കപ്പെട്ട് ഐക്യരാഷ്ട്രസഭ. കൂടുതല് ഭക്ഷണം ശേഖരിക്കാന് 20 കോടി യു.എസ്. ഡോളര് എത്രയുംവേഗം ലഭ്യമാക്കണമെന്നും യു.എന്. ആവശ്യപ്പെട്ടു. സെപ്റ്റംബര് അവസാനത്തോടെ ലോക ഭക്ഷ്യപദ്ധതിയുടെ ഭാഗമായുള്ള ശേഖരം തീരും. അടിയന്തരസഹായവുമായി രാജ്യങ്ങള് മുന്നോട്ടുവരണം. ഇല്ലെങ്കില് പതിനായിരങ്ങള് പട്ടിണിയിലാവും അഫ്ഗാനിസ്താനിലെ യു.എന്നിന്റെ പ്രത്യേക പ്രതിനിധി റാമിസ് അലാകബറോവ് പറഞ്ഞു. രാജ്യത്തെ ജനസംഖ്യയുടെ മൂന്നിലൊന്നിനും ദിവസവും ഭക്ഷണം കഴിക്കാനാകുമോയെന്ന് ഉറപ്പില്ല. അഞ്ചുവയസ്സിനുതാഴെയുള്ള കുട്ടികളില് പകുതിയിലേറെ പേര്ക്കും അടുത്തവര്ഷത്തോടെ പോഷകാഹാരക്കുറവ് അനുഭവപ്പെടാന് സാധ്യതയുണ്ടെന്നാണ് വിലയിരുത്തല്. അഫ്ഗാനിസ്താനുമായുള്ള തന്ത്രപ്രധാനമായ ചാമനിലെ അതിര്ത്തി ചെക്പോസ്റ്റ് പാക്കിസ്ഥാന് അടച്ചു. അഭയാര്ഥിപ്രവാഹം വര്ധിച്ച സാഹചര്യത്തിലാണ് നടപടി. സുരക്ഷാവെല്ലുവിളികള് നിലനില്ക്കുന്നതിനാലാണ് അതിര്ത്തി അടച്ചിടുന്നതെന്ന് പാക്കിസ്ഥാന് ആഭ്യന്തരമന്ത്രി ശൈഖ് റാഷിദ് അഹമ്മദ് അറിയിച്ചു. എന്നാല്, എത്രദിവസം അടച്ചിടല് നീണ്ടുനില്ക്കുമെന്ന് അദ്ദേഹം വ്യക്തമാക്കിയിട്ടില്ല. തയ്ക്വാന്ഡോ താരം ടോക്കിയോയില് അഫ്ഗാനില് നിന്ന് പലായനം ചെയ്ത തയ് ക്വാന്ഡോ താരമായ സാകിയ ഖുദാദാദി 22 ഇന്നലെ ടോക്കിയോയില് പാരാലിംപിക് ഗെയിംസില് പങ്കെടുത്തു. 2004ല് എതന്സ് പാരാംലിപ്കിനുശേഷം അഫ്ഗാനെ പ്രതിനിധീകരിക്കുന്ന ആദ്യ വനിതയാണ്. താലിബാന് അധികാരമേറ്റതോടെ അഫ്ഗാനില് കുടുങ്ങിയ പാരാലിംപിക് താരങ്ങളായ സാകിയയെും ഹുസൈന് റസൗലിയെയും രഹസ്യമായാണ് പുറത്തെത്തിച്ചത്. Stories you may Like